Man ernstig beseer na motor koei trefFoto: ER24 ŉ Woordvoerder van ER24, Derrick Banks, sê paramedici het ŉ swanger vrou na die hospitaal vervoer toe hulle omstreeks 21:00 Vrydagaand die koei in die pad sien lê het. Paramedici het by verdere ondersoek die motor in die veld langs die pad gevind. Banks sê die motor se dak is afgeruk. Die man moes met meganiese toerusting uit die wrak verwyder word. Banks sê die man werk glo vir die departement van korrektiewe dienste. Die man is na die Potchefstroom Medikliniek geneem met ernstige kop- en borsbeserings. Die koei is dood weens die impak met die motor.